Diari Oficial de la Generalitat Valenciana


Sumari del DOGV 9215, del 15-11-2021 (2021/11999)

RESOLUCIÓ de 25 d'octubre de 2021, de la Direcció General del Sector Públic i Patrimoni, per la qual es declara acabat el procediment i s'arxiva l'expedient per a la declaració d'hereus abintestat de Remedios Sanchis Sanchis a favor de la Generalitat. ABI 294/2021.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9215

Data del DOGV
:   15-11-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/11730


Data del document
:   25-10-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 25 d'octubre de 2021, de la Direcció General del Sector Públic i Patrimoni, per la qual es declara acabat el procediment i s'arxiva l'expedient per a la declaració d'hereus abintestat de Remedios Sanchis Sanchis a favor de la Generalitat. ABI 294/2021. [2021/11142]  
Antecedents de fet  
La Conselleria d'Hisenda i Model Econòmic ha tingut coneixement mitjançant un escrit presentat per Antonio Melgar García, de la defunció el 7 d'abril de 2006, de Remedios Sanchis Sanchis. Entre la documentació que aporta consta que no va atorgar testament.  
Acreditat el seu empadronament a l'Ajuntament de Monòver i que, en principi, no constava l'existència de persones amb dret a heretar, amb data 17 de juny de 2021 la directora general del Sector Públic i Patrimoni va signar l'acord d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de la causant esmentada, acord que es va publicar en el DOGV de 9 de juliol de 2021.  
Així mateix, es va exposar al tauler d'edictes de l'Ajuntament de València, del 21 de juny al 22 de juliol de 2021, al d'Elda, del 23 de juny al 23 de juliol de 2021, i al de Monòver, del 22 de juny al 22 de juliol d'enguany.  
Iniciada la investigació sobre els béns integrants del cabal relicte, amb data 29 de juliol de 2021, es rep la documentació aportada pel fill de la causant, en què acredita la seua condició d'hereu amb millor dret, així com la liquidació de la societat a guanys i partició de l'herència de la causant.  
Si bé el denunciant d'inici del procediment d'herència intestada aporta un certificat d'actes d'última voluntat en el qual consta que no va atorgar testament, el fill de la causant adjunta un certificat en el qual consta que sí que ho va fer, i en dona trasllat.  
Amb data 4 d'agost de 2021 es va remetre a l'Advocacia General de la Generalitat la proposta de resolució de terminació de l'expedient administratiu i declaració de la improcedència de declaració d'hereua a la Generalitat respecte de Remedios Sanchis Sanchis, per al seu informe d'acord amb el que disposa l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
  
Amb data 27 de setembre de 2021, l'Advocacia General de la Generalitat emet un informe favorable a la proposta de resolució.  
  
Fonaments de dret  
En compliment del que preveuen l'article 71 de la Llei orgànica 5/1982, d'1 de juliol, d'Estatut d'Autonomia de la Comunitat Valenciana, els articles 930 i 931 del Codi Civil, l'article 43.3 de la Llei 14/2003, de 10 d'abril, de patrimoni de la Generalitat Valenciana, el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, en la redacció donada per la Llei 15/2015, de 2 de juliol, de jurisdicció voluntària, és procedent la terminació de l'expedient per a la declaració d'hereus abintestat a favor de la Generalitat respecte d'aquesta herència.  
Així, en l'exercici de les competències que m'atribueix la normativa aplicable, i d'acord amb el que disposa l'article 84 de la Llei 39/2015, d'1 de novembre, del procediment administratiu comú de les administracions públiques, resolc:  
  
Primer  
Declarar acabat l'expedient administratiu d'herència intestada així com la improcedència de declaració a la Generalitat Valenciana com a hereua de Remedios Sanchis Sanchis, en els termes de l'article 6.2 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, davant de l'existència de testament, hereus amb millor dret, fills de la causant i acceptació de l'herència per aquests; una vegada obtingut l'informe favorable de l'Advocacia General de la Generalitat.  
  
Segon  
Publicar aquesta resolució en el Diari Oficial de la Generalitat Valenciana i en la pàgina web d'aquesta conselleria.  
  
Tercer  
Notificar aquesta resolució a les persones amb dret a heretar.  
  
  
Contra aquesta resolució, que no posa fi a la via administrativa, i de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques, i la Llei 29/1998, de 13 de juliol, reguladora de la jurisdicció contenciosa administrativa, es pot interposar un recurs d'alçada davant de la Secretaria Autonòmica de Model Econòmic i Finançament en el termini d'un mes, a comptar des de l'endemà de la recepció d'aquesta notificació.  
  
Transcorreguts tres mesos des de l'endemà de la interposició del recurs d'alçada sense que haja sigut resolt, es pot entendre que ha sigut desestimat i interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de sis mesos.  
Tot això sense perjudici que puga exercir-se qualsevol altre recurs o acció que s'estime procedent.  
  
València, 25 d'octubre de 2021.- La directora general del Sector Públic i Patrimoni: Isabel Castelló García.